[{"text_idx": "#000000", "text": "\u2018Mundu berri bat guztiontzat\u2019 egitasmoaren baitako azken kantua argitaratu du Bizipoza elkarteak"}, {"text_idx": "#000001", "text": "Home \u00bb \u2018Mundu berri bat guztiontzat\u2019 egitasmoaren baitako azken kantua argitaratu du Bizipoza elkarteak"}, {"text_idx": "#000002", "text": "Bizipoza elkartearen Mundu berri bat guztiontzat egitasmoak gaur \u2013asteazkena- egin du publiko haren kantu eta bideoklip sortako azkena: Joxe Mari Auzmendi omenez sorturiko Amets bat eskuetan kantua. Hain zuzen ere, Auzmendik esangura handia izan zuen egitasmoaren sorreran eta horixe bera aitortu gura izan dio Bizipoza elkarteak, haren hitzekin osaturiko kantua argitaratuz. Halaxe azaldu dute elkarteko kideek: \u201cHik Hasi egitasmo pedagogikoaren sortzaile eta Bizipoza elkarteko talde eragileko kide izan genuen Joxe Mari Auzmendiren omenez, maitasun osoz osatutako kantua irudi polit batzuekin batera egin dugu publiko\u201d."}, {"text_idx": "#000004", "text": "Mundu berri bat guztiontzat kantu eta bideoklip sortaren laguntzaileen artean da Fagor Taldea. Eta Aritz Otxandiano Kanpo Fagor Taldeko Iraunkortasun arduraduna \u201cpozik\u201d azaldu da egitasmoak eman duenarekin: \u201cIzugarria izan da Bizipozako kideek egindako lana. Nabari da mimoz eta konbikzioz landuriko egitasmoa dela. Bizipoza osatzen dutenak ikusarazteko bidea ireki du euskal sortzaileen, elkarteetako kideen eta abarren arteko auzolanak. Garrantzitsua da hori. Pozgarria da halako ekimenetan geure aletxoa jartzeko aukera izate\u201d. Bide berean, Bizipozaren balioak eta Fagor Taldekoak bat datozela berretsi du Iraunkortasun arduradunak. \u201cPertsonak ditu erdigunean jarriak, euskaratik lantzen du inklusioa eta lankidetza du oinarrian\u201d, dio."}, {"text_idx": "#000006", "text": "Bizipozaren \u2018Mundu berri bat guztiontzat\u2019 ekimenaren aurkezpenean izan da Fagor Taldea, hirugarrenez"}]